Jeg takker Dig, min levende og evige Konge,
for Du har nådigt bragt min sjæl tilbage til mig.
ÆDELSTENSLABORATORIUM
DET INTERNATIONALE GEMMOLOGISKE INSTITUT
ANTWERPEN ER LIG MED DIAMANTER DIAMANTCENTRUM SIDEN 1447
-Godmorgen. Du er tidligt på den i dag. -Det er du vist også.
-Har du set resultaterne? -Nej, ikke endnu.
Beerschot tabte igen. Otte hjørnespark.
-De er ustabile i denne sæson. -Ja, jeg er færdig med dem.
-Kaffe? -Gud velsigne dig.
Yanki?!
Hvad sker der?!
Yanki?!
Stop! Stop!
Stop det!
Stop!
Yanki… Yanki, gør det ikke.
Kode tre, send forstærkning, Wolfson-kontoret.
Yanki, hvad sker der?
Yanki!
Hør, O Israel. Herren er min Gud, Gud er én.
Han har min pistol!
Herren er vor Gud…
-Yanki! -Åbn døren!
O, Israel. Herren er min Gud, Gud er én.
Læg dit våben, nu!
Yanki, nej!
Nej!
-Hej Pete. -Noah.
Hvor er du, kammerat? Vi venter på dig.
-Beklager. Der kom noget i vejen. -Hvad mener du med det?
Bare rolig. Jeg er tilbage i morgen.
-Hvor fanden er du? -Ikke langt væk.
Mødet er om en time! Kerra slår dig ihjel.
Vi må ikke miste denne handel. Vi har virkelig brug for den.
-Hvad skal jeg sige til hende? -Ingenting.
Sig, du ikke kunne få fat i mig.
Nej. Hvor end, du er taget hen, så er de farlige. Og de stoler kun på dig.
-Jeg smutter. Vi tales ved senere. -Hun har brug for dig.
-Kom, Tommy. -Jeg skal på toilettet.
Lige om lidt. Kom nu.
Goddag.
Værsgo.
Beklager frisuren. Det var ikke min ide.
Og det her er min øjesten.
Han er født i London. Hans mor er britisk.
Okay.
-Tommy McCabe? -Korrekt. Morens efternavn.
Og hun er ikke sammen med jer?
Nej. Hun døde desværre for to år siden.
Her er hendes dødsattest.
-Jeg skal skynde mig, far. -To minutter.
Det har du sagt i en halv time.
Jeg har en far med manglende dokumentation. Kommer du forbi?
Tak.
-Er der et problem? -Det her er det eneste, han har.
Beklager, men vi har brug for papirer, der bekræfter, du er hans værge.
Det er de papirer, jeg har.
Turen var ikke planlagt. Hvad skal jeg gøre?
En dna-test?
Er der en, der kan sende dig et screendump af hans fødselsattest?
Det vil ikke gøre en forskel, for jeg står der ikke.
Hvorfor ikke?
Hans mor havde ham, indtil han var seks.
Men hun døde, og nu er jeg den eneste, han har.
Og nu står han her. Er næsten ved at pisse i bukserne
og spekulerer på, hvorfor han ikke må passere.
Så hvis du ikke har flere spørgsmål, vil jeg blive meget glad,
hvis vi kunne få lov til at finde et toilet.
Gå bare.
Tak. Så går vi.
Undersøgelser viser, at det sted i verden
med mest kokain i spildevandet er i Antwerpen.
Ja, det har jeg læst.
Er du glad for den titel? "Verdens kokainhovedstad?"
Havnen her i byen er den vigtigste handelsvej ind i det vestlige Europa,
og det genererer stor økonomisk aktivitet. Desværre…
Desværre tiltrækker det også handel med stoffer, hr. Cools.
Ja, det er korrekt, men vi er…
Kritikere siger, at byen ikke gør nok for at stoppe den ulovlige handel.
Særligt den albanske mafia kan uhindret gøre forretninger her.
Det er noget sludder. Hver dag kæmper vi kampen mod stoffer her i byen.
I dette øjeblik ransager politiet på havnen.
De ransager forskellige steder og forskellige leverandører,
og folk er…
Okay, så…
Det her er selvfølgelig ikke alle papirerne.
Under retssagen kommer vi til at præsentere flere beviser.
Jeg må sige, at jeres medarbejdere har været meget hjælpsomme.
Her. Det bliver ikke nødvendigt.
Min klient er villig til at indgå forlig, hvis betingelserne er de rette.
Vi skal selvfølgelig tale beløbsstørrelse.
Otteogtyve millioner var selvfølgelig lidt i den høje ende.
Det tror jeg, vi alle er enige om.
Jeg er sikker på, vi finder en mellemvej, som alle bliver tilfredse med.
Vi vil ikke indgå et forlig.
Kan vi tale sammen?
Den mand sørgede for, at narkosmuglere
kunne hvidvaske millioner gennem sin bank.
Millioner, som har forpestet denne by.
Han har ikke fortjent at købe sig ud af denne sag.
Lad ikke følelserne stå i vejen for det her, vel?
Du ved ligesom jeg, hvor meget en retssag vil koste staten,
og sagen vil pågå i årevis.
Vi er mere end villige til at betale et betragteligt beløb i et forlig.
I kommer til at betale uanset hvad.
Der bliver en retssag.
Din klient vil blive dømt.
Og dommeren vil bestemme, hvor meget han skal betale.
Og forresten, så kommer du i fængsel.
Helt ærligt. Det her er uacceptabelt.
Hallo?
Jeg vil tale med statsadvokaten om det her.
Det gør du bare.
Vi er færdige, ikke?
Maarten!
Jo, jeg har nyt fra havnen.
-Godt nyt? -Måske.
Og? Er vores navn nævnt?
-Nej. Wolfson bliver ikke nævnt. -Godt.
-Kom med mig. -Lazer, Hillel.
-De går sammen med mig, mor. -Lazer… Børn, I går med far.
Hvor er Gila?
Se efter din søster.
Kom. Kom her med mig.
Mor, jeg skal nok tage mig af dem.
Tag dem med.
-Er alt i orden? -Ja.
Godt.
-Hvad er der, Eli? -Alt er okay. Jeg har styr på det.
-Og? -Nej…
Køtere.
De siger, at Rabbi Aryeh er på deres side.
-Eli, du må tale med din far. -Han lytter ikke til mig.
Benny. Hvad er problemet?
Det er gravpladsen. Fordi han…
På grund af selvmordet tillader de ikke, at han begraves ved familiegravstedet.
Ejerne af de omkringliggende gravpladser vil ikke begraves
ved siden af en… synder.
De skulle skamme sig.
De tilbyder en gravplads i den nye afdeling.
Et respektabelt sted.
Din far synes, hele situationen er nedværdigende.
Han vil ikke stå ud af bilen.
Vi sagde det samme til Benny. Vi kan ikke give dig ejerens navn.
Det er Fruhman. Jeg ved, det er ham. Hans far er begravet tæt på.
Den nye afdeling er lige så god.
-Undskyld, men den afdøde venter. -Ja. På grund af dig.
Min far har givet så mange donationer.
I har alle kysset hans hånd.
I stedet gør I det her. Det er… en skændsel.
Vent, vent.
Er det vores? Her i midten?
Ja. Men den er optaget.
Din bedstefar. Må han hvile i fred.
Den ved siden af. Er det min fars gravsted? Må han leve længe.
Ja.
Og den ved siden af igen? Det er alle familiegravsteder. Ingen kan klage.
Ja, den er ikke optaget.
-Men… -Den er gemt til den ældste.
Det er den eneste løsning, Eli.
Lad os bede.
Ja.
Velsignet være Herren, hvis dom er retfærdig.
Hvil i fred, og genopstå med de døde ved tidernes ende.
-Amen. -Amen.
Yanki, søn af Ezra og Sarah. Lad aldrig dit navn blive glemt.
Af jord er du kommet. Af jorden skal du igen opstå.
Må de barmhjertige tilgive dine synder.
Nu er det kun for familien.
Åh, mor.
Vil du tage børnene med hen til bilen? Jeg kommer om lidt.
Selvfølgelig.
Noah.
Jeg kan ikke tro mine egne øjne.
Hej. Og hvem er du?
Tommy. Det her er din faster Adina.
-Hej. -Åh, hej.
Hyggeligt at møde dig.
Vil de tale med mig?
Undskyld, at jeg ikke ringede til dig.
Hvad skete der?
Ikke her.
Åh, Luc. Vi ses senere.
Et skjult rum i en af albanernes containere.
Det her er det eneste, de fandt. Falske pas.
-Ingen penge? -Nej.
Okay. Og det tog politiet fire uger at finde frem til det her?
Nej, de fandt dem ved en tilfældighed.
Hundene brugte de til at lede efter stoffer,
penge og våben i containerne.
Her til morgen, da de flyttede en container, fandt de et skjult rum.
-Utroligt. -Ja.
Nu tjekker de alle konfiskerede containere for skjulte rum.
Hvis hundene har været der, er der vel ikke flere penge at finde.
Nej, men albanerne skal have deres penge ud på en eller anden måde.
Vi har blokeret for bankoverførsler, og lufthavnen kan de heller ikke bruge.
Havnen er deres eneste mulighed.
Deres penge må via havnen. Vi skal bare finde dem.
Altså…
Han havde ikke haft det godt i lang tid.
Men han ville ikke tale om det.
Var han glad for at arbejde for firmaet?
Det var fint nok, men det var aldrig hans kald.
Jeg tror, han gjorde det, fordi han vidste, det ville glæde far.
Alle gør selvfølgelig, hvad far ønsker.
-Det er ikke sandt. -Er det ikke, Adina?
Hvor lang tid skulle du kæmpe, før du måtte blive diamanthandler?
Du var den bedste af os alle, og alligevel skulle du være lærer.
Ja, men til sidst tillod han det.
Den første kvinde i fire generationer. Det burde du give ham kredit for.
Og hvad klager du over? Du var hans yndling.
Før du rejste, forberedte han dig på at overtage hans position.
-Det er her. -Han spurgte mig aldrig, hvad jeg ville.
Giv mig fem minutter til at forberede dem.
Absolut ikke. Lad mig være, Adina. Nu er det nok!
Det er din bror.
-Hvad siger de? -Bare rolig.
Åbn dit hjerte.
Jeg vil ikke tillade, at han bringer mere skam over denne familie.
Jeg vil gerne tale med far.
Fortæl ham, at vores far betragter ham som værende død.
Eli, jeg vil bare gerne vide, hvad der skete med Yanki.
Nu bekymrer han sig om Yanki. Hvor har han været de seneste 15 år?
Sagde han noget til dig?
Hvis Yanki var kommet til os, ville vi ikke sørge over ham nu.
Er det nogen, der kan hjælpe?
Yossi, hvad er der sket? Hvad er der sket?
Bøller. De siger, Yanki skylder dem penge.
Åh nej. Du bløder.
Far?
-Hvad laver du? -Toms.
Jeg er ked af det. Undskyld.
Er du sulten? Ja?
Vi smutter. Alt er okay. Bare rolig.
Nu skal vi have noget cholent, ikke?
Han har det fint.
Efter sørgeperioden finder jeg ud af, hvad der er sket.
Det er først om en uge. Eli, vi må gøre noget.
For Gilas skyld.
Se på hende. Hun er skrækslagen. Stakkels pigebarn.
Lige nu har hun ikke brug for flere bekymringer.
Miri, giv hende lidt vand.
Hun har brug for mere end vand, far.
Jeg tager mig af det. Gå nu.
Miri?
Sikke noget. Alt det her…
De kommer her i vores hjem. Truer os som om…
Er det sådan, det er blevet?
I gamle dage var der regler. Respekt og høflighed.
Bøllerne turde ikke komme her.
Jeg ved ikke…
Jeg ser, hvad jeg kan gøre. Med Guds hjælp.
Glem ikke…
Noah! Noah!
Gid, at du aldrig vil opleve sorg igen.
-Tak, fordi du ringede til mig. -Det var jeg nødt til.
Hej.
-Er han din? -Utroligt, ikke?
Det er virkelig lang tid siden.
-Jeg er sulten, far. -Er du sulten?
Så er du kommet til det rette sted. Kom med mig.
-Meir! -Ja?
Giv drengen en gang cholent.
Skal du have noget til? Kartofler, en schnitzel?
-Vil du gerne have nuggets? -Ja tak.
Sammy, jeg er ikke kun kommet på grund af din cholent.
Kom med.
Sagde de, hvorfor Yanki skyldte dem penge?
De ville ikke tale med mig.
Folk siger…
Om det er sandt eller ej, så siger folk,
at din bror, må han hvile i fred, var en spillefugl.
Heste, fodbold. Alt det, du kunne sætte penge på.
Han brugte bookmakere, som ikke var lovlige.
Folk siger, han spillede meget.
At han spillede for penge, der ikke var hans egne.
Han har måske gravet et hul, han ikke kunne komme op af igen.
-Hvorfor bad han ikke om hjælp? -Hvem skulle han spørge? Familien?
Han var flov.
Han vidste, han ikke kunne gå til din far med sådan noget som det her.
Må jeg låne din mobil, far?
Hvor stor var hans gæld mon? De handler for millioner hver dag.
Diamantbranchen er ikke, hvad den har været.
Meget har ændret sig, siden du rejste.
Du tænker stadig på de tider, hvor diamanthandlerne kom hjem
med lommerne fyldt med penge, men de dage er ovre.
Turister kommer herind som en del af deres "diamanttur".
Guiderne praler med, at vi er "verdens diamantcentrum".
En by, hvor ædelsten for 100 millioner dollars bliver handlet dagligt.
Jeg har folk i mit køkken, der har arbejdet i distriktet.
Diamanthandlere?
Der er arbejde, men der er ingen garanti for, at du kan leve af det.
I dag findes der endda jødiske vvs'er.
Jeg forsøger at spørge rundt for høre, om der er nogen, der ved noget.
Tak.
Vi har fundet endnu to falske pas og nogle falske id-kort.
Vi er stadig i gang med resten.
-Hvor mange mangler I? -Otte, men rummene er små.
Med de penge, som albanerne laver, så kan de fylde mange containere.
-Tror du, det er det, de gør? -Ja, måske.
Men vi ved det ikke med sikkerhed.
Hver uge ankommer 150.000 containere til havnen.
Og kun to procent bliver screenet. Det er et lotteri.
-Et lotteri, vi ikke kan vinde. -Ikke her.
Men vi vandt i sagen med banken, ikke?
På en måde. Statsadvokaten vil indgå et forlig med bankdirektøren.
Så gør det, og få ham til at betale.
Det vigtigste er, at albanerne ikke længere
kan hvidvaske penge gennem bankerne. Ikke sandt?
-Van Goethem! -Ja, jeg kommer.
Vi kan ikke sætte alle de brodne kar i fængsel, Jo.
Vi kan i hvert fald prøve, Nicole.
Eli skulle ikke have opført sig sådan.
-Er Tommy okay? -Ja.
Han forstår ikke, hvad der foregår.
-Talte du med ham, der var blevet slået? -Ja.
Eli tager sig af det.
Hillel?
-Ja? -Kom lige!
-Vidste du det? -Vidste jeg hvad?
At Yanki skyldte penge.
Nej.
Ingen vidste noget.
Og du?
Undskyld, at jeg ikke har spurgt før nu.
Hvordan har du det?
-Arbejder du stadig på et lager? -Ja.
Der er forskellige afdelinger. Jeg står for shippingafdelingen.
-Ja, mor? -Giv Tommy dit dyretæppe.
Her…
Værsgo. Det hele skulle være der.
Det er en af de gode. Godnat.
Okay, Toms.
-Fandt du det hele? -Ja.
Giv mig puden.
Tak.
Hør, jeg må smutte. Er det okay med dig?
-Hvor skal du hen? -Bare lige rundt om hjørnet.
Jeg skal tale med nogen, inden vi rejser igen.
Det tager ikke lang tid.
Du ved, hvor toilettet er, ikke?
Okay. Så er vi klar.
En, to, tre…
-Godnat, kammerat. -Godnat.
Er det din far?
-Hvad? -Ham, du skal tale med?
Nej, han vil ikke tale med mig.
Hvorfor ikke?
Han…
Han er lidt sur. Det er bare det.
-Har du gjort noget? -Nej, det har jeg ikke.
Jeg ville…
Jeg ville ikke leve som ham længere.
Han ville have, at jeg blev, men…
-Jeg havde brug for at rejse væk. -Hvorfor havde du brug for det?
Det er svært at forklare.
Toms. Vi deler værelse i nat, så…
husk nu den gyldne regel.
-Vær en snut… -Ingen prut.
Okay, kammerat.
Lad mig putte dig. Okay.
Godnat, Toms.
PETE - MØDET ER KL. 12 I MORGEN KERRA VIL HAVE, AT DU LUKKER AFTALEN
UBESVAREDE OPKALD PETE (4)
-Hvad laver du her? -Jeg måtte se dig.
-Hvor er børnene? -Hos min mor.
-Hvordan har de det? -Hvad vil du, Noah?
Undskyld for den måde, jeg forlod dig.
Jeg har såret dig.
Er det her det rigtige tidspunkt?
-Du ydmygede mig. -Jeg ved det.
Det var bare…
-Jeg kunne ikke se dig i øjnene. -Og det kan du nu?
Jeg er bekymret for dig.
Jeg håber, du kan tilgive mig.
Familien Wolfson…
I er alle ens.
I forventer, alle kan lide jer. Gud forbyde, at der tales dårligt om jer.
Men når tingene bliver svære, "puf"…
så forsvinder I.
Gud ved, hvad Yanki har påført os.
Mine børn er hos min mor,
for jeg er bange for, at de der fyre kommer her i nat.
-Hvad sagde Eli? -Eli…
Hans ord har ingen værdi.
Gila.
Gila, se på mig.
Jeg tillader ikke, at der sker dig noget.
Noah, lad være.
Gila?
Gid, at du aldrig vil opleve sorg igen.
De siger, at det ikke er for sjov med denne her bookmaker, Noah.
Du bør ikke tage derhen alene.
Sammy, en anden ringer. Jeg bliver nødt til at tage den.
Noah…
Pete, jeg ved det. Beklager.
Du sagde, du ville være her nu. Hvad fanden sker der?
Personlige ting. Jeg kunne ikke nå tilbage til tiden.
Hvad fanden fabler du om? Mødet starter lige om lidt.
Kerra bliver ikke glad for det her.
-Sig, at jeg er tilbage hurtigst muligt. -Som om det er godt nok.
AMERIKANSK HÅNDVASK AF BIL
Chefen?
LUKSUS BILVASK INDVENDIG OG UDVENDIG
Undskyld mig.
Jeg har spildt kaffe på mit sæde. Kan du hjælpe mig med at få det væk?
Vent i bilen. Jeg kommer straks.
Tak, det er pænt af dig.
Hvilke hold bliver der spillet på?
Hvad?
Du tager imod væddemål, ikke? I din lille bog.
Hvem fanden er du?
Du tror, vi skylder dig penge.
Min bror begik selvmord på grund af dig. Er det ikke nok?
Lyt godt efter.
Det er dig, der skylder os.
Hvis jeg var dig, ville jeg håbe på, vi ikke opkræver vores gæld.
Forbandede grådige jøder. Hold da kæft.
Og nu er de her.
Yanki tiggede om at få mere tid.
"Bare to uger mere, tre uger mere."
Jeg bad ham gå til sin rige bror.
Men han sendte ham væk med ingenting.
Yanki skylder mig stadig 227.000, okay?
Så fortæl din familie, at jeg forventer at få dem.
Og tro mig. Jeg skal nok få det, I skylder mig.
Så, kippa…
Vær en god jøde og skrid. Ellers ender du som din bror.
Han bad om hjælp. Og du lod ham dø, din morder!
Noah, Noah!
Hvad sker der? Hvad skete der?
Væk fra mig!
Hvad skete der?
Undskyld for det, der skete. Undskyld.
Vær sød. Stille og roligt.
Tag plads.
Nå…
Fortæl os, hvad der skete.
-Hvad laver han her? -Hvorfor er du her?
Benny er mere end en fætter nu. Han er med ved hver beslutning.
Fortæl. Vi vil gerne lytte.
Hvad ønsker du fra os?
Sandheden.
Yanki gik til Eli, efter han kom i problemer. I desperation.
-Og Eli ville ikke hjælpe ham. -Nej, nej.
-Er det sandt? -Nej!
Ja, vi talte, men han fortalte aldrig om sine problemer.
-Han fortalte aldrig om den frygtelige… -Han spurgte om hjælp.
Han skulle aldrig være begyndt at gamble.
Jeg hjalp ham en gang. Jeg sagde ikke noget til nogen og bad ham om at stoppe.
Jeg sagde, at det kunne ødelægge firmaet. Vi kunne gå konkurs.
Men han lyttede ikke.
Han gamblede med vores navn. Det kunne jeg ikke tillade.
Nok om vores navn.
Yanki er død på grund af dette "hellige navn."
Du begravede din bror, fordi du ville beskytte vores navn.
-Noah… -Tal ikke sådan til mig, din forræder.
Jeg beskytter den arv, som du er så bedøvende ligeglad med.
Du burde beskytte dit eget kød og blod.
Det er er problemet. Denne her "æreskultur",
stilheden, snak i krogene.
Undrer I jer over, hvorfor jeg rejste væk?
Kig på jer selv.
I græder tårer og beder for Yanki,
men hvor var I, da han havde brug for jer?
Hvor var du?
Du har ret.
Der er intet forsonende ved det, der skete for Yanki.
Ingen af os har en god undskyldning.
Vi svigtede ham alle sammen.
Men nu har vi en moralsk forpligtelse til at beskytte hans familie.
Ligegyldigt hvor meget det koster.
Er det ikke rigtigt, far?
-Eli… -Han ved ikke, hvad han taler om.
Vi har ikke så mange penge.
Vi bliver nødt til at betale Yankis gæld.
Det er temmelig frækt af dig at komme her og fortælle, hvad vi skal gøre.
Siden hvornår er du begyndt at interessere dig for familien? For Yanki?
Skal Gila sælge lejligheden?
-Skal hun være hjemløs? -Åh, lad være. Ingen bliver hjemløse.
Gila finder en ny mand, med Guds hjælp.
Virkelig? En enke, hvis mand begik selvmord?
Du ved, vi ikke har råd lige nu.
Yankis problemer har allerede påvirket os nok.
Yanki efterlod det her.
Bankerne giver ikke længere lån til diamanthandlere.
Virkeligheden er dog, at vi har mistet næsten alle vores kunder,
fordi vi er en lille virksomhed.
Og fars klienter? Dem, han beder sammen med hver dag.
Ja. Far, velsigne hans gode hjerte.
Han var loyal over for dem i årtier, men de svigtede ham som en hund.
Alle er sin egen lykkes smed nu.
Vi er alene i denne sag.
Hvad kan vi gøre?
AMERIKANSK HÅNDVASK AF BIL
Pis…
Jeg er her for at betale min gæld.
Diamanterne er i topklasse. De er en formue værd.
-Det er ikke nok. Yanki skylder… -Det er det, du får.
Jeg vil råde dig til at sige tak og lade os være i fred.
Rend mig i røven.
Har vi en aftale?
I skide jøder!
Er vi færdige?
Godt.
Hvis jeg ser en af dine kumpaner igen, så er jeg ikke så venlig som nu.
-Hvor er den? -Røvhul.
Tak.
-Hvad har du gjort? -Jeg har løst problemet.
-Hvordan? -De vil ikke genere os længere.
Det lover jeg.
PETE - HVAD SKER DER? DU BLIVER NØDT TIL AT RINGE OG FORKLARE
Gila.
Jeg tager tilbage til London.
Fint.
Må jeg ringe til dig?
Hvorfor?
Bare for at høre, om du er okay.
Ingenting er okay.
Det må være rart at komme og gå, som det behager en.
Forvent ikke, at jeg er taknemmelig, fordi du er her en uge.
-Jeg fanger dig. -Nej, du gør ikke, Hillel.
Nej, for jeg er for hurtig for dig.
Utroligt. Efter kun en uge.
Han kan virkelig godt lide dem.
Familier knytter stærke bånd.
-Er du sikker? -På hvad?
-At du ikke vil blive? -Adina…
Noah, det her er stadig dit hjem.
Far vil ikke engang tale med mig.
-Tommy! -Ja!
To minutter mere. Vi er næsten klar!
Yanki har skabt flere problemer, end du aner.
-Hvad mener du? -For noget tid siden
begyndte Yanki at handle med en lyssky diamanthandler fra Dubai.
Eli og jeg anede intet.
Al handel foregik kontant.
Nu ved jeg hvorfor. Sikkert for at finansiere hans gambling.
Men…
Den sidste gang, Yanki solgte diamanter til den person, fik han ingen betaling.
Og du skal stadig betale til leverandøren.
Halvanden millioner euro.
Det lykkedes os at holde det hemmeligt for far, men…
For ti år siden havde vi måske fundet en løsning og betalt.
Men nu… umuligt.
Fogel, vores leverandør, har bedt om et bestyrelsesmøde i den anledning.
Hvis de tvinger os til at betale, så er Wolfson Diamonds færdige.
Tommy! Vi skal køre. Sig farvel!
Noah? Noah.
Jeg synes, vi skal håndtere det som en familie.
Skal vi virkelig køre nu?
Ja. Taxaen er her. Tag den af.
-Hvorfor? -Det er ikke noget for dig.
-Ses, Tommy. -Hent din taske.
Beklager, Adina.
-Kom med. -Kommer vi tilbage?
Far?
UDGANG MÅ IKKE BLOKERES
Spænd sikkerhedsselen.
Må jeg låne din mobil?
-Til hovedbanegården? -Ja.
Dit navn er Wolfson?
-Hvad? -Er dit navn Wolfson?
Mormor!
Tomtom? Jeg har ledt efter jer hele ugen. Hvor er I?
Vi er i Antwerpen i Belgien.
Er I det?
Vi fandt de her i en af containerne.
-Rå diamanter, uslebne. -Wow. Der er mange.
Værdien er godt over en million.
Hvis du, eller en du kender, har tanker om selvmord,
kan du finde oplysninger på wannatalkaboutit.com.
Tekster af: Betina Krogh Nielsen